strabo.geographica 5.2.1
δευτέρα δὲ λεγέσθω ἡ Λιγυστικὴ ἡ ἐν αὐτοῖς τοῖς Ἀπεννίνοις ὄρεσι , μεταξὺ ἱδρυμένη τῆς νῦν λεχθείσης Κελτικῆς καὶ τῆς Τυρρηνίας , οὐδὲν ἔχουσα περιηγήσεως ἄξιον , πλὴν ὅτι κωμηδὸν ζῶσι , τραχεῖαν γῆν ἀροῦντες καὶ σκάπτοντες , μᾶλλον δὲ λατομοῦντες , ὥς φησι Ποσειδώνιος . τρίτοι δʼ εἰσὶ συνεχεῖς τούτοις οἱ Τυρρηνοί , τὰ πεδία ἔχοντες τὰ μέχρι τοῦ ποταμοῦ τοῦ Τιβέριδος , κλυζόμενοι τὰ μὲν πρὸς ἕω μάλιστα μέρη τῷ ποταμῷ μέχρι τῆς ἐκβολῆς αὐτοῦ , κατὰ δὲ θάτερα τῷ Τυρρηνικῷ καὶ Σαρδῴῳ πελάγει . ῥεῖ δὲ ἐκ τῶν Ἀπεννίνων ὀρῶν ὁ Τίβερις , πληροῦται δʼ ἐκ πολλῶν ποταμῶν , μέρος μέν τι διʼ αὐτῆς φερόμενος τῆς Τυρρηνίας , τὸ δʼ ἐφεξῆς διορίζων ἀπʼ αὐτῆς πρῶτον μὲν τὴν Ὀμβρικήν , εἶτα τοὺς Σαβίνους καὶ Λατίνους τοὺς πρὸς τῇ Ῥώμῃ μέχρι τῆς παραλίας . παραβέβληνται δέ πως τῷ ποταμῷ μὲν καὶ τοῖς Τυρρηνοῖς κατὰ πλάτος , ἀλλήλοις δὲ κατὰ μῆκος · ἀνέχουσι δὲ πρὸς τὰ Ἀπέννινα ὄρη τὰ πλησιάζοντα τῷ Ἀδρίᾳ πρῶτοι μὲν οἱ Ὀμβρικοί , μετὰ δὲ τούτους Σαβῖνοι , τελευταῖοι δʼ οἱ τὴν Λατίνην ἔχοντες , ἀρξάμενοι πάντες ἀπὸ τοῦ ποταμοῦ . ἡ μὲν οὖν τῶν Λατίνων χώρα μεταξὺ κεῖται τῆς τε ἀπὸ τῶν Ὠστίων παραλίας μέχρι πόλεως Σινοέσσης καὶ τῆς Σαβίνης ( τὰ δʼ Ὤστια ἐστὶν ἐπίνειον τῆς Ῥώμης , εἰς ὃ ἐκδίδωσιν ὁ Τίβερις παρʼ αὐτὴν ῥυείς ) , ἐκτείνεται δὲ ἐπὶ μῆκος μέχρι τῆς Καμπανίας καὶ τῶν Σαυνιτικῶν ὀρῶν · ἡ δὲ Σαβίνη μεταξὺ τῶν Λατίνων κεῖται καὶ τῶν Ὀμβρικῶν , ἐκτείνεται δὲ καὶ αὐτὴ πρὸς τὰ Σαυνιτικὰ ὄρη , καὶ μᾶλλον συνάπτει τοῖς Ἀπεννίνοις τοῖς κατὰ Ὀυηστίνους τε καὶ Πελίγνους καὶ Μαρσούς · οἱ δʼ Ὀμβρικοὶ μέσοι μὲν κεῖνται τῆς τε Σαβίνης καὶ τῆς Τυρρηνίας , μέχρι δʼ Ἀριμίνου καὶ Ῥαουέννης προΐασιν , ὑπερβάλλοντες τὰ ὄρη . Τυρρηνοὶ δὲ παύονται ὑπʼ αὐτοῖς τοῖς ὄρεσι τοῖς περικλείουσιν ἐκ τῆς Λιγυστικῆς εἰς τὸν Ἀδρίαν , ἀπὸ τῆς οἰκείας ἀρξάμενοι θαλάττης καὶ τοῦ Τιβέριδος . τὰ καθʼ ἕκαστα δὲ διέξιμεν ἀπʼ αὐτῶν τούτων ἀρξάμενοι .
Lemmas: δεύτερος δέ λέγω ὁ Λίγυς ὁ ἐν αὐτός ὁ Ἀπέννινον ὄρος , μεταξύ ἱδρύω ὁ νῦν λέγω Κελτικός καί ὁ Τυρρηνία , οὐδείς ἔχω περιήγησις ἄξιος , πλήν ὅτι κωμηδόν ζάω , τραχύς γῆ ἀρόω καί σκάπτω , μάλα δέ λατομέω , ὡς φημί Ποσειδώνιος . τρίτος δέ εἰμί συνεχής οὗτος ὁ Τυρρηνός , ὁ πεδίον ἔχω ὁ μέχρι ὁ ποταμός ὁ Τίβερις , κλύζω ὁ μέν πρός ἠώς μάλα μέρος ὁ ποταμός μέχρι ὁ ἐκβολή αὐτός , κατά δέ ἕτερος ὁ Τυρρηνικός καί Σαρδῷος πέλαγος . ῥέω δέ ἐκ ὁ Ἀπεννῖνος ὄρος ὁ Τίβερις , πληρόω δέ ἐκ πολύς ποταμός , μέρος μέν τις διά αὐτός φέρω ὁ Τυρρηνία , ὁ δέ ἐφεξῆς διορίζω ἀπό αὐτός πρῶτος μέν ὁ Ὀμβρική , εἶτα ὁ Σαβῖνος καί Λατῖνος ὁ πρός ὁ Ῥώμη μέχρι ὁ παράλιος . παραβάλλω δέ πως ὁ ποταμός μέν καί ὁ Τυρρηνός κατά πλάτος , ἀλλήλων δέ κατά μῆκος · ἀνέχω δέ πρός ὁ Ἀπέννινον ὄρος ὁ πλησιάζω ὁ Ἀδρίας πρῶτος μέν ὁ Ὀμβρικός , μετά δέ οὗτος Σαβῖνος , τελευταῖος δέ ὁ ὁ Λατίνη ἔχω , ἄρχω πᾶς ἀπό ὁ ποταμός . ὁ μέν οὖν ὁ Λατῖνος χώρα μεταξύ κεῖμαι ὁ τε ἀπό ὁ Ὠστίον παραλία μέχρι πόλις Σινόεσσα καί ὁ Σαβῖνα ( ὁ δέ Ὠστία εἰμί ἐπίνειον ὁ Ῥώμη , εἰς ὅς ἐκδίδωμι ὁ Τίβερις παρά αὐτός ῥέω ) , ἐκτείνω δέ ἐπί μῆκος μέχρι ὁ Καμπανία καί ὁ Σαυνιτικός ὄρος · ὁ δέ Σαβῖνα μεταξύ ὁ Λατῖνος κεῖμαι καί ὁ Ὀμβρικός , ἐκτείνω δέ καί αὐτός πρός ὁ Σαυνιτικός ὄρος , καί μάλα συνάπτω ὁ Ἀπεννῖνος ὁ κατά Ὀυηστῖνος τε καί Πελίγνοι καί Μαρσός · ὁ δέ Ὀμβρικός μέσος μέν κεῖμαι ὁ τε Σαβῖνα καί ὁ Τυρρηνία , μέχρι δέ Ἀρίμινον καί Ῥαούεννα πρόειμι , ὑπερβάλλω ὁ ὄρος . Τυρρηνός δέ παύω ὑπό αὐτός ὁ ὄρος ὁ περικλείω ἐκ ὁ Λιγυστική εἰς ὁ Ἀδρίας , ἀπό ὁ οἰκεῖος ἄρχω θάλασσα καί ὁ Τίβερις . ὁ κατά ἕκαστος δέ διεξέρχομαι ἀπό αὐτός οὗτος ἄρχω .